CELEX: 62016CN0372
Language: et
Date: 2016-07-06 00:00:00
Title: Kohtuasi C-372/16: Eelotsusetaotlus, mille on esitanud Oberlandesgericht München (Saksamaa) 6. juulil 2016 – Soha Sahyouni versus Raja Mamisch

19.9.2016   
            
            
               ET
            
            
               Euroopa Liidu Teataja
            
            
               C 343/33
            
         Eelotsusetaotlus, mille on esitanud Oberlandesgericht München (Saksamaa) 6. juulil 2016 – Soha Sahyouni versus Raja Mamisch
   (Kohtuasi C-372/16)
   (2016/C 343/45)
   Kohtumenetluse keel: saksa
   
      Eelotsusetaotluse esitanud kohus
   
   Oberlandesgericht München
   
      Põhikohtuasja pooled
   
   
      Taotluse esitaja: Soha Sahyouni
   
      Vastustaja: Raja Mamisch
   
      Eelotsuse küsimused
   
   
               1.
            
            
               Kas nõukogu 20. detsembri 2010. aasta määruse (EL) nr 1259/2010 (1) tõhustatud koostöö rakendamise kohta abielulahutuse ja lahuselu suhtes kohaldatava õiguse valdkonnas (ELT L 343, lk 10) artikkel 1 on kohaldatav ka eraviisilise abielulahutuse (Privatscheidung) suhtes, käesolevas asjas ühe abikaasa ühepoolse tahteavalduse alusel Süüria vaimulikus šariaadikohtus toimunud abielulahutuse suhtes?
            
         
               2.
            
            
               Juhul kui esimesele küsimusele vastatakse jaatavalt:
               Kas määruse (EL) nr 1259/2010 kohaldamisel sama määruse artikli 10 [kontrollimise raames] eraviisiliste abielulahutuste korral
               
                           (1)
                        
                        
                           tuleb lähtuda abstraktselt võrdlusest, mille kohaselt tagab artikli 8 alusel kohaldatav õigus küll ka teisele abikaasale võimaluse abielulahutust taotleda, kuid seab sellele tema soo tõttu muud menetlusõiguslikud ja sisulised tingimused kui need tingimused, mis on seatud esimese abikaasa võimalusele abielulahutust taotleda,
                           või
                        
                     
                           (2)
                        
                        
                           oleneb normi kehtivus sellest, et välisriigi abstraktselt diskrimineeriva õiguse kohaldamine on ka kõnealusel juhul – konkreetselt – diskrimineeriv?
                        
                     
         
               3.
            
            
               Juhul kui teise küsimuse teisele võimalusele vastatakse jaatavalt:
               Kas asjaolu, et diskrimineeritud abikaasa nõustub abielulahutusega – ka hüvitiste vastuvõtmisega nõustumise vormis –, on juba alus jätta norm kohaldamata?
            
         
      (1)  ELT L 343, lk 10.